HU
2023.5.15.
Az Európai Unió Hivatalos Lapja
C 173/25
— a Bolgár Köztársaságot kötelezze a költségek viselésére.
(1)
HL 2014.
L 317., 35. o.
2023. március 17-én benyújtott kereset – Európai Bizottság kontra Görög Köztársaság (C-167/23. sz. ügy) (2023/C 173/34) Az eljárás nyelve: görög Felek Felperes: Európai Bizottság (képviselők: A. Bouchagiar és C. Hermes) Alperes: Görög Köztársaság Kereseti kérelmek A felperes azt kéri, hogy a Bíróság: — állapítsa meg, hogy a Görög Köztársaság – mivel nem fogadta el az Unió számára veszélyt jelentő idegenhonos inváziós fajok felügyeleti rendszerének létrehozásához, valamint az idegenhonos inváziós fajok betelepítésének, nem szándékos behurcolásának és terjedésének elsődleges lehetőségeivel szembeni fellépésre irányuló cselekvési tervek elfogadásához, végrehajtásához és továbbításához szükséges valamennyi intézkedést – nem teljesítette az 1143/2014/EU rendelet (1) 14. cikkének (1) és (2) bekezdéséből, 13. cikkének (2) és (5) bekezdéséből, valamint az Európai Unió működéséről szóló szerződésből eredő kötelezettségeit; és — a Görög Köztársaságot kötelezze a költségek viselésére.
Jogalapok és fontosabb érvek Az Európai Bizottság úgy véli, hogy a Görög Köztársaság még nem hozott létre (és a meglévő jogrendjében nem ír elő) az Unió számára veszélyt jelentő idegenhonos inváziós fajokra vonatkozó felügyeleti rendszert, amint azt az 1143/2014/EU rendelet 14. cikkének (1) bekezdése előírja..
Felügyeleti rendszer hiányában a Görög Köztársaság megsértette azokat az anyagi jogi feltételeket is, amelyeknek az ilyen felügyeleti rendszernek e rendelet 14. cikkének (2) bekezdése értelmében meg kell felelnie.
Ezenkívül az Európai Bizottság úgy véli, hogy a Görög Köztársaság nem dolgozott ki és nem hajtott végre cselekvési tervet vagy cselekvési terveket, és e terveket nem továbbította haladéktalanul a Bizottságnak.
Következésképpen a Görög Köztársaság nem tartotta tiszteletben a szóban forgó rendelet 13. cikkének (2) és (5) bekezdését.
A Görög Köztársaság ezért megsértette az 1143/2014/EU rendelet 14. cikkének (1) és (2) bekezdését, 13. cikkének (2) és (5) bekezdését, valamint az Európai Unió működéséről szóló szerződést.
(1)
Az idegenhonos inváziós fajok betelepítésének vagy behurcolásának és terjedésének megelőzéséről és kezeléséről szóló, 2014. október 22-i 1143/2014/EU európai parlamenti és tanácsi rendelet (HL 2014.
L 317., 35. o.).
2023. március 21-én benyújtott kereset – Európai Bizottság kontra Írország (C-172/23. sz. ügy) (2023/C 173/35) Az eljárás nyelve: angol Felek Felperes: Európai Bizottság (képviselők: C. Hermes és E. Sanfrutos Cano meghatalmazottak) Alperes: Írország